
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2018 M. BIRŽELIO 6 D. NUTARIMO NR. 558 „DĖL KONKREČIŲ NACIONALINIAM SAUGUMUI UŽTIKRINTI SVARBIŲ ĮRENGINIŲ IR TURTO SĄRAŠO PATVIRTINIMO“ PAKEITIMO

2024 m. liepos 17 d. Nr. 605
Vilnius


Lietuvos Respublikos Vyriausybė nutaria:
Pakeisti Konkrečių nacionaliniam saugumui užtikrinti svarbių įrenginių ir turto sąrašą, patvirtintą Lietuvos Respublikos Vyriausybės 2018 m. birželio 6 d. nutarimu Nr. 558 „Dėl Konkrečių nacionaliniam saugumui užtikrinti svarbių įrenginių ir turto sąrašo patvirtinimo“, ir 2.14 papunktį išdėstyti taip:
„2.14. Aerodromai pagal Vyriausybės nutarimu patvirtintą sąrašą	2.14.1. Valstybės sienos apsaugos tarnybos prie Lietuvos Respublikos vidaus reikalų ministerijos Aviacijos valdybos, esančios adresu: Oreivių g. 1, Paluknio k., Paluknio sen., Trakų r. sav., asfaltbetonio kilimo ir tūpimo takas, peronas, orlaivių stovėjimo aikštelės, signaliniai riedėjimo tako žiburiai, vizualaus artėjimo tūptinės sistema, degalų saugykla su įpylimo įranga, orlaivių saugojimo angarai, inžineriniai tinklai
	2.14.2. Pociūnų aerodromo susisiekimo komunikacijos: kilimo ir tūpimo takas, esantis adresu: Pociūnų k., Prienų sen., Prienų r. sav., ir du gruntiniai takai, esantys adresu: Padangių g. 10, Pociūnų k., Prienų sen., Prienų r. sav.“.




Ministrė Pirmininkė	                 Ingrida Šimonytė



Laikinai einanti ekonomikos ir inovacijų ministro
pareigas		                Aušrinė Armonaitė

